બનાસકાંઠાના ખેડૂતોમાં રાજકીય જાગૃતિ લાવવામાં સફળતા મળ્યા પછી ખેડૂતોને આર્થિક રીતે પગભર કરવા માટે પશુપાલનનો ઉદ્યોગ વૈજ્ઞ્યાનિક ઢબે વિકસાવી તે દ્બારા ખેડૂત સમાજને આર્થિક રીતે સ્વાવલંબી બનાવવાના આશયથી સદગતશ્રીએ બનાસડેરીની સ્થાપના કરી એટલુ નહીં પરંતુ ડેરીના વિકાસમાં એના આદ્યસ્થાપક અને પ્રમુખ તરીકે જિલ્લાના ખૂણે ખૂણામાં ફરીને ખેડૂતોની દૂધ ઉત્પાદક મંડળીઓ રચવાની પ્રેરણાનું સ્ત્રોત એમણે વહાવ્યું અને એમના એ પરિશ્રમના પરિપાક રૂપે આપણે જોઈ રહ્યા છીએ કે જિલ્લાની ગ્રામ જનતાના ઉધ્ધાર માટે બનાસડેરી પાયાના સાધન તરીકે ઉત્તરોત્તર વિકસી રહી છે. આ બનાસડેરીમાં એના સ્વર્ગસ્થ સ્વપ્નદ્રષ્ટાના જીવનનો નિચોડ છે અને તે સદગતના જીવંત સ્મારક તરીકે સ્થાન પામી છે એમા લેશમાત્ર શંકાને સ્થાન નથી.